Държавен вестник, бр. 62, 2015 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  62
УКАЗ № 161
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За-
конът за възстановяване и преструктуриране 
на кредитни институции и инвестиционни 
посредници, приет от ХLIІI Народно събрание 
на 30 юли 2015 г.
Издаден в София на 3 август 2015 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Христо Иванов
ЗАКОН
за възстановяване и преструктуриране на 
кредитни институции и инвестиционни 
посредници
Г л а в а  п ъ р в а
ОБЩИ ПОЛОЖЕНИЯ
Предмет и обхват
Чл. 1. (1) С този закон се определят пра-
вилата и процедурите, свързани с възстано-
вяването и преструктурирането на:
1. кредитни институции (банки), за които 
Българската народна банка (БНБ) е издала 
лиценз за извършване на банкова дейност;
2. инвестиционни посредници, получили 
лиценз за извършване на дейност от Комиси-
ята за финансов надзор (Комисията) по чл. 5, 
ал. 2, т. 3 и 6 и по чл. 5, ал. 3, т. 1 от Закона 
за пазарите на финансови инструменти;
3. финансови институции със седалище в 
държава членка, когато финансовата инсти-
туция е дъщерно дружество на банка или 
инвестиционен посредник, лицензирани в Ре-
публика България, или на дружество, посочено 
в т. 4 или 5, и попада в обхвата на надзора 
върху предприятието майка на консолидирана 
основа съгласно чл. 6 – 17 от Регламент (ЕС) 
№ 575/2013 на Европейския парламент и на 
Съвета от 26 юни 2013 г. относно пруденциал-
ните изисквания за кредитните институции и 
инвестиционните посредници и за изменение 
на Регламент (ЕС) № 648/2012 г. (ОВ, L 176/1 от 
27 юни 2013 г.), наричан по-нататък Регламент 
(ЕС) № 575/2013;
4. финансови холдинги, смесени финансови 
холдинги и холдинги със смесена дейност със 
седалище в Република България;
5. финансови холдинги майки и смесени 
финансови холдинги майки от Европейския 
съюз, когато са обект на надзор на консоли-
дирана основа от БНБ или от Комисията;
6. клонове в Република България на кре-
дитни институции и инвестиционни посред- 
ници от трети държави в съответствие със 
специалните условия, предвидени в този закон;
7. клонове в Република България на кредит-
ни институции и инвестиционни посредници 
със седалище в други държави членки – в 
случаите, предвидени в този закон.
(2) Когато упражнява правомощията си 
и прилага изискванията на този закон по 
отношение на лице по ал. 1, БНБ, съответно 
Комисията, взема предвид естеството на него-
вата стопанска дейност, акционерна структура, 
правна форма, рисков профил, размер и правен 
статус, неговата взаимосвързаност с други 
институции или с финансовата система като 
цяло, обхвата и сложността на дейностите му, 
както и дали извършва инвестиционни услуги 
или дейности съгласно чл. 5, ал. 2 от Закона 
за пазарите на финансови инструменти.
Орган за преструктуриране на кредитни 
институции
Чл. 2. (1) Българската народна банка е орган 
за преструктуриране по отношение на субекти-
те по чл. 1, ал. 1, които подлежат на надзор 
или консолидиран надзор от БНБ. Решенията 
на БНБ като орган за преструктуриране се 
вземат от Управителния съвет на БНБ, освен 
ако в този закон е предвидено друго.
(2) Управителният съвет на БНБ определя 
самостоятелно структурно звено, което го 
подпомага при упражняване на функциите 
по ал. 1, което е отделно и независимо от 
структурните звена, ангажирани със задачи 
по осъществяване на банковия надзор и на 
други функции на БНБ.
(3) Управителният съвет на БНБ приема 
и публикува на своята интернет страница 
вътрешни правила за работата на звеното по 
ал. 2, включително относно опазването на 
професионалната тайна и обмена на инфор-
мация с други структурни звена в БНБ и с 
други органи.
(4) Звеното по ал. 2 си сътрудничи активно 
при подготовката, планирането и изпълне-
нието на решенията за преструктуриране с 
Управление „Банков надзор“ на БНБ, както 
и с Комисията, когато е необходимо.
Орган за преструктуриране на инвестиционни 
посредници
Чл. 3. (1) Комисията за финансов надзор е 
орган за преструктуриране по отношение на 
субектите по чл. 1, ал. 1, които подлежат на 
надзор от Комисията и не са кредитни инсти-
туции, и субектите, които подлежат на консо-
лидиран надзор от Комисията. Решенията на 
Комисията като орган за преструктуриране 
се вземат по предложение на члена на коми-
сията по чл. 3, т. 5 от Закона за Комисията 
за финансов надзор, освен ако в този закон 
е предвидено друго.
(2) В правилника на Комисията се опре-
деля самостоятелно структурно звено, което 
подпомага Комисията и члена на комисията 
по чл. 3, т. 5 от Закона за Комисията за фи-